Baybay Daya a Siberia
Ti Baybay Daya a Siberia (Ruso: BocTóчHo-Cиби́pckoe Mópe) ket ti pingir a baybay idiay Taaw Artiko. Daytoy ket mabirukan idiay pagbaetan ti Rawis Artiko iti amianan, ti aplaya ti Siberia iti abagatan, ti Is-isla Baro a Siberia iti laud ken Rawis Billings, idiay asideg ti Chukotka, ken Isla Wrangel iti daya. Daytoy a baybay ket nabeddengan iti Baybay Laptev iti laud ken ti Baybay Chukchi iti daya.
Daytoy a baybay ket maysa kadagiti saan unay a naad-adal iti lugar ti Artiko. Daytoy ket naidasdasig babaen ti nakaro a klima, nababa ti kaapgad a danum, ken ti kaawan unay ti flora, fauna ken populasion ti tao, ken dagiti pay kaababaw (kaaduan iti kaababaw iti 50 m), dagiti nabuntog nga anud ti baybay, dagiti ababa nga atab (nababbaba ngem 25 cm), dagiti kanayon nga angep, ken naipangpangruna iti kalgaw, ken ti kaadu dagiti lugar ti yelo a napno a matunaw laeng iti Agosto–Septiembre. Dagiti aplaya ti baybay ket natagtagitao kadagiti napalabas a rinibu a tawtawen babaen dagiti indihenio a tribu dagiti Yukagiro, Chukchi ken kalpasanna dagiti Even ken dagiti Evenki, a mangmangged iti panagkalap, panaganup ken panagtaraken ti reindeer. Dagitoy ket sinakop met dagiti Takuto ken kalpasanna dagiti Ruso.
Dagiti nangruna nga aktibidad ti industria iti lugar ket ti panagmina ken ti panaglayag iti kaunegan ti Akin-amianan a Dalan ti Baybay; saan unay a narang-ay ti komersial a panagkalap. Ti kadakkelan a siudad ken puerto[4] ket ti Pevek, ti akin-amianan unay nga ili ti nangruna a daga ti Rusia.[5][6][7]
Nagan[urnosen | urnosen ti taudan]
Ti agdama a nagan ket naidesignado iti baybay idi 27 Hunio 1935 babaen ti Bilin ti Gobierno ti Sobiet.Sakbay dayta, ti baybay ket awan idi iti naisangayan a nagan ken naglalaok a tinawtawagan iti Ruso a kas ti "Indigirskoe", "Kolymskoe", "Severnoe" (Akin-amianan), "Sibirskoe" wenno "Ledovitoe".[8]
Heograpia[urnosen | urnosen ti taudan]
Sakup[urnosen | urnosen ti taudan]
Ti Gunglo ti Internasional Hidrograpiko ket ipalawagna dagiti patingga ti Baybay Daya a Siberia a kas ti sumaganad:[9]
Iti laud. Ti Akindaya a patingga ti Baybay Laptev [Manipud ti Akin-amianan unay a parte ti Isla Kotelni – babaen ti Isla Kotelni aginggana idiay Rawis Madvejyi. Kalpasanna babaen ti Isla Malyi, aginggana idiay Rawis Vaguin idiay Isla Nalatak a Liakhov. Kalpasanna idiay Sviaroy Noss iti nangruna a daga].
Iti amianan. Ti linia manipud iti Akin-amianan unay a punto ti Isla Wrangel (179°30'W) aginggana kadagiti Akin-amianan nga Is-isla De Long (mairaman dagiti isla ti Henrietta ken Jeannette) ken Isla Bennett, kalpasanna ti Akin-amianan unay a parte ti Isla Kotelni.
Iti daya. Manipud ti Akin-amianan unay a punto ti Isla Wrangel babaen ti daytoy nga isla aginggana ti Rawis Blossom kalpasanna idiay Rawis Yakan iti nangruna a daga (176°40'E).
Dagiti nagibasaran[urnosen | urnosen ti taudan]
- ^ Baybay Daya a Siberia, Nalatak nga Ensiklopidia ti Sobiet (iti Ruso)
- ^ Baybay Daya a Siberia, Encyclopædia Britannica on-line
- ^ A. D. Dobrovolskyi and B. S. Zalogin Seas of USSR. Baybay Daya a Siberia, Unibersidad ti Moscow (1982) (iti Ruso)
- ^ William Elliott Butler Northeast arctic passage (1978) ISBN 90-286-0498-7, p. 60
- ^ Forsaken in Russia's Arctic: 9 Million Stranded Workers, New York Times, Enero 6, 1999
- ^ Ekspedision manipud idiay Vancouver aginggana idiay Moscow, Ti Yakutia ita nga Aldaw
- ^ Pakasaritaan ti Pevek, Pevek web portal (iti Ruso)
- ^ Baybay Daya a Siberia, Diksionario dagiti Nagnagan ti Heograpia (iti Ruso)
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2010-10-15. Naala idi 6 Pebrero 2010.
Dagiti akinruar a silpo[urnosen | urnosen ti taudan]
- Padto ti klima para iti Pevek (iti Ruso)
- Panangipateg iti ekolohia Naiyarkibo 2006-09-30 iti Library of Congress Web Archives
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn